Document ID: 31991R3685

KOMISSION ASETUS (ETY) N:o 3685/91,
annettu 17 päivänä joulukuuta 1991,
yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon herneitä, härkäpapuja ja makeita lupiineja koskevien erityistoimenpiteiden yleisistä säännöistä 19 päivänä heinäkuuta 1982 annetun neuvoston asetuksen (ETY) N:o 2036/82(1), sellaisena kuin se on viimeksi muutettuna asetuksella (ETY) N:o 2206/90(2), ja erityisesti sen 12 a artiklan 4 kohdan,
sekä katsoo, että
komission asetuksen (ETY) N:o 3540/85(3), sellaisena kuin se on viimeksi muutettuna asetuksella (ETY) N:o 1906/91(4), 31 b artiklan 3 kohdassa säädetään, että alkuperäisen T 5 -valvontakappaleen esittäminen on ainoa tapa selvittää, että velvoitetta osoittaa tuotteille jokin säädetyistä määräpaikoista on noudatettu; lisätoimenpiteet ovat tarpeen sellaisia tapauksia varten, joissa vakuuden antaneesta henkilöstä riippumattomasta syystä alkuperäinen T 5 -valvontakappale ei ole käytettävissä, ja
tässä asetuksessa säädetyt toimenpiteet ovat kuivarehujen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3540/85 31 b artiklan 3 kohtaan alakohta seuraavasti:
"Jos T 5 -valvontakappaletta ei ole esitetty säädetyssä määräajassa, vakuuden haltijana olevan toimivaltaisen viranomaisen on tarkastettava mainitun määräajan päättymistä seuraavien kolmen kuukauden aikana, voidaanko ensisijaista vaatimusta pitää täytettynä sillä perusteella, että:
a) jäsenvaltio, jonka alueella jalostus on tapahtunut, on maksanut kyseisten tuotteiden tuen
ja
b) tuen määrää vastaa sitä tukea, johon toimija on oikeutettu,
ja
c) viranomaiselle on toimitettu tulliviranomaisen antama asiakirja, jossa ilmoitetaan asetuksen (ETY) N:o 2823/87 13 artiklan mukaisesti täytetty T 5 -valvontakappale vastaanotetuksi,
sanotun kuitenkaan rajoittamatta asetuksen (ETY) N:o 729/70 5 artiklan 2 kohdan b alakohdassa säädetyn menettelyn soveltamista.
Jäsenvaltioiden on avustettava tarvittaessa toisiaan a ja b alakohdan osalta".
Vakuus menetetään, jos edellisessä alakohdassa säädettyjen kolmen kuukauden kuluttua ensisijaista vaatimusta ei voida pitää täytettynä, sanotun kuitenkaan rajoittamatta asetuksen (ETY) N:o 2220/85 22 artiklan 3 kohdan ensimmäisen alakohdan soveltamista.
2 artikla
Tämä asetus tulee voimaan 31 päivänä joulukuuta 1991.
Sitä sovelletaan vakuuksiin, joita ei ole lopullisesti menetetty asetuksen voimaantulopäivänä. Näiden vakuuksien osalta voidaan säädetty tarkastus tehdä kuuden kuukauden kuluessa mainitusta päivästä.
Asetuksen (ETY) N:o 3540/85 31 b artiklan 3 kohdan c alakohtaa ei kuitenkaan sovelleta tapauksiin, joissa vakuus on annettu ennen tämän asetuksen voimaantuloa.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1991.

Labels: 17
5